На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“,бр.37/14и54/14-др.одлука,37/15,29/17, 24/19, 66/20 и 38/21),чл.11.и 22. став 4. Покрајинске скупштинске одлуке о буџету АП Војводине за 2022.годину („Службени лист АПВ“,брoj: 54/21), у вези са Законом о подстицајима у пољопривреди и руралном развоју („Службени гласник РС“, бр. 10/13, 142/14, 103/15 и 101/16), Покрајинском скупштинском одлуком о програму подршке за спровођење пољопривредне политике за развојсела и политике руралног развојаза територију Аутономне покрајине Војводине у 2022. години („Службени лист АПВ“, број 54/21), и Правилником о спровођењу конкурса које расписује Покрајински секретаријат за пољопривреду, водопривреду и шумарство, покрајински секретар за пољопривреду, водопривреду и шумарство (у даљем тексту: покрајински секретар) доноси

**ПРАВИЛНИК
O ДОДЕЛИ СРЕДСТАВА ЗА СУФИНАНСИРАЊЕ ИНВЕСТИЦИЈА У ОПРЕМУ ЗА ПРОИЗВОДЊУ ВИНА И РАКИЈЕ НА ТЕРИТОРИЈИ АП ВОЈВОДИНЕ У 2022. ГОДИНИ**

 **Опште одредбе**

Члан 1.

Правилником o додели средстава за суфинансирање инвестиција у опрему за производњу вина и ракије на територији АП Војводине у 2022. години (у даљем тексту: Правилник) прописује се висина и начин доделе средстава, намена средстава, поступак додељивања средстава, критеријуми за доделу средстава и друга питања значајна за конкурс из програма подршке за спровођење пољопривредне политике и политике руралног развоја за територију Аутономне покрајине Војводине у 2022. години („Службени лист АПВ“, број 54/21) (у даљем тексту: Програм), који је саставни део Покрајинске скупштинске одлуке о програму подршке за спровођења пољопривредне политике и политике руралног развоја за територију Аутономне покрајине Војводине у 2022. години, („Службени лист АПВ“, број 54/21).

Програм из става 1. овог члана усвојила је Скупштина Аутномне покрајине Војводине, а Покрајински секретаријат за пољопривреду, водопривреду и шумарство (у даљем тексту: Покрајински секретаријат) задужен је за његову реализацију.

**Висина и начин доделе средстава**

Члан2.

За реализацију активности предвиђено је укупно **55.000.000,00 динарa.**

Средства из става 1. овог члана додељиваће се путем конкурса који ће бити објављен у „Службеном листу АП Војводине“, дневном листу „Дневник“ и на интернет страници Покрајинског секретаријата (у даљем тексту: Конкурс).

Конкурс је отворен до 18.02.2022.године.

Средства за подршку инвестиција- према Правилнику и по Конкурсу – додељују се бесповратно.

Бесповратна средства за подршку инвестиција по овом конкурсу утврђују се у износу до 50% од
вредности укупно прихватљивих трошкова.

За подносиоце пријава, предузетнике и правна лица, чије је газдинство регистровано на подручју са отежаним условима рада у пољопривреди, жене носиоци регистрованог пољопривредног газдинства и оснивач правног лица млађе од 40 година бесповратна средства за подршку инвестиција утврђују се у износу до 60% од укупних прихватљивих трошкова ивестиције (у случају да правно лице има више оснивача и уколико је само један оснивач старији од 40 година, а други млађи, бесповратна средства утврђују се у износу до 50 % од прихватљивих трошкова инвестиције)

Приликом обрачуна, узима се вредност прихватљивих трошкова инвестиције **без пореза на додату вредност (ПДВ)**.

Максималан износ бесповратних средстава по једној пријави не може бити већи од **2.000.000,00**динара, односно **2.200.000,00** динара за подносиоце пријава: предузетнике и правна лица, чије је газдинство регистровано на подручју саотежаним условима рада у пољопривреди, жене носиоци регистрованог пољопривредног газдинства и оснивач правног лица млађе од 40 година (у случају да правно лице има више оснивача и уколико је само један оснивач старији од 40 година, а други млађи, максималан износ бесповратних

средстава по једној пријави не може бити већи од 2.200.000,00 динара).

Минималан износ бесповратних средстава по једној пријави износи **100.000,00** динара, а
разматраће се само пријаве чија је вредност инвестиције **200.000,00** динара или већа од тог износа.

Приликом разматрања поднетих пријава за остваривање бесповратних средстава, неће се признавати инвестиције и купљена опрема пре 01.01.2022. године, што мора бити документовано рачунима са спецификацијом опреме, отпремницама, изводима из банке, гарантним листовима, царинским декларацијама, уколико је реч о опреми из увоза, и другим доказима, који носе датум након
01.01.2022.године.

**Намена подстицајних средстава**

Члан 3.

Бесповратна средства која се додељују по овом конкурсу намењена су за:

НАБАВКА ОПРЕМЕ ЗА ПРОИЗВОДЊУ ВИНА, РАКИЈА И ДРУГИХ АЛКОХОЛНИХ ПИЋА:

Прихватљиве инвестиције:

**(1) опрема за примарну прераду грожђа:**

– пријемни вибро сто

– тракасти сто за селекцију целог грожђа

– елеватор за транспорт грожђа

– руљача динамица 100

– вибрациони сто за ручну селекцију бобица

– опрема за аутоматску селекцију бобица грожђа

– муљача динамица 100

– перисталтичка пумпа за транспорт кљука

– затворена пнеуматска преса

– клипна пумпа за транспорт шире

– моно пумпа за транспорт шире

– перисталтичка пумпа за транспорт шире

– импелер пумпа за транспорт шире

– ротациони вакуум филтер

– плочасти филтер

– наплавни филтер

– cross flow филтер

– убодна мешалица

**(2) опрема за ферментацију за бела и црвена вина:**

– танкови са плаштовима за хлађење и грејање

– винификатори за ферментацију и мацерацију црвених вина са плаштовима за хлађење и грејање

– танк за хладну стабилизацију белих и розе вина

– чилер

– пумпе за претакање, клипна пумпа

– пумпе за претакање, моно пумпа

– пумпе за претакање, перисталтичка пумпа

– пумпе за претакање, импелер пумпа

(**3) опрема за чување и неговање вина:**

– бачва за чување и одлежавање вина

– барик буре за чување и одлежавање вина

(**4) опрема за пуњење вина:**

– линија за пуњење, моноблок са испирањем боца, сушењем, пуњењем и чепилицом

– линија за етикетирање боца и стављање капица

– микрофилтер

– пумпа са baypas-ом

**(5) опрема за ракију:**

– инокс судови и универзалне посуде за ракију

– парни генератори за стерилизацију опреме и судова и уређаји за прање

– дрвени судови и бурићи за барикирање

– филтери

– муљаче

– пумпе

– центрифугални сепаратори

– линије за пуњење и етикетирање уз одговарајућу опрему, пунилице, етикетирке и чепилице

– пнеуматске пресе

– млинови и пасирке за воће

– казани за дестилацију

Подносилац пријаве може поднети само једну пријаву по конкурсу, која може да се односи на више сектора, као и за више намена у оквиру истог сектора.

Средства која се додељују не могу се користити за:

* порезе,укључујућиипорезнадодатувредност;
* царинске, увозне и остале врсте административних такси, као и за накнаде за потребне сагласности од државних институција и јавних предузећа;
* трошковe банкарске провизије, трошковe јемства и сличне накнаде;
* куповину половне опреме и материјала;
* сопствени рад и материјал подносиоца захтева;
* трошкове превоза, монтаже и друге оперативне трошкове;
* доприносе у натури (сопствени рад и материјал);
* набавке предметне инвестиције, лизинга, цесије, компензације, асигнације или за друге начине који представљају гашење обавезе путем пребијања дугова;
* промет између повезаних лица;
* инвестиције реализоване пре 01.01.2022. године.

**Право на учешће на Конкурсу**

Члан4.

Право на подстицаје остварују лица која су уписана у Регистар пољопривредних газдинстава и
која се налазе у активном статусу,и то:

1. Предузетник- носилац регистрованог комерцијалног породичног пољопривредног газдинства
2. правно лице:

- привредно друштво - носилац регистрованог комерцијалног пољопривредног газдинства;

- земљорадничка задруга - носилац регистрованог комерцијалног пољопривредног газдинства

- сложена задруга - носилац регистрованог комерцијалног пољопривредног газдинства

**Услови за учешће на конкурсу**

Члан 5.

1. регистровано пољопривредно газдинство мора бити уписано у Регистар пољопривредних
газдинства и да се налазити у активном статусу;
2. подносилац пријаве мора имати пребивалиште на територији јединице локалне самоуправе с
територује АП Војводине, односно подносиоци пријаве правна лица морају имати седиште на
територији јединице локалне самоуправе с територије АП Војводине, с тим што и место
реализације инвестиције мора бити на територији јединице локалне самоуправе с територије
АП Војводине;
3. подносилац пријаве мора регулисати обавезе по решењима о накнадама за одводњавање/наводњавање за наведену инвестицију закључно са 31.12.2021. године;
4. подносилац пријаве мора регулисати доспеле пореске обавезе закључно са 2021. годином за
подносиоца пријаве (издато од стране надлежног органа јединице локалне самоуправе где сеналази предметна инвестиција, ако се пребивалиште подносиоца пријаве налази на територијидруге локалне самоуправе онда треба доставити напред наведено уверење и од те локалне самоуправе);
5. подносилац пријаве мора измирити доспеле обавезе по уговорима о закупу пољопривредног земљишта у државној својини за 2021.годину;
6. подносилац пријаве за инвестицију за коју подноси пријаву не сме користити средства по неком
другом основу (субвенције, подстицаји) за исту намену, односно иста инвестиција не сме бити
предмет другог поступка за коришћење подстицаја, осим подстицаја у складу с посебним
прописом којим се уређује кредитна подршка регистрованим пољопривредним газдинствима;
7. подносилац пријаве не сме имати неиспуњених уговорних обавеза према покрајинском
секретаријату, као ни према Министарству пољопривреде, шумарства и водоприведе, на основу
раније потписаних уговора;

8. подносилац пријаве и добављач опреме не могу да представљају повезана лица ‒ у смислу
члана 62. Закона о привредним друштвима („Службени гласник”, бр. 36/11,99/11, 83/14,
5/15, 44/18, 95/18, 91/19 и 109/2021) ;

9. да се плаћање се врши на текући рачун добављача или готовински, плаћања путем компензације и цесије неће бити призната.

10. подносилац пријаве мора бити регистрован у Агенцији за привредне регистре за намену за коју
конкурише;
11. подносилац пријаве који подноси пријаву за инвестиције у вези с вином мора бити уписан у Виноградарски и Винарски регистар;

12. подносилац пријаве који подноси пријаву за инвестиције у вези с ракијом мора бити уписан у Регистар

призвођача јаких алкохолних пића у складу са законом који се уређују јака алкохолна пића;

13. не сме бити покренут поступак стечаја и/или ликвидације;

14. задруге морају имати обављену задружну ревизију;

15.правно лице мора бити разврстано у микро или мало правно лице, у складу са Законом којим се
уређује рачуноводство.

**Потребна документација**

Члан 6

1**.** читко попуњен образац пријаве са обавезним потписом и датумом, док је за правна лица обавезан печат подносиоца (са изјавом о прибављању докумената о којој се води службена евиденција);

2. фотокопија личне карте или очитана чипована лична карта носиоца регистрованог пољопривредно ггаздинства или овлашћеног лица у правном лицу;

3. оригинал извод из Регистра пољопривредних газдинстава за 2022.годину, који издаје Управа за
 трезор (прва страна извода РПГ-а са основним подацима и друга страна извода с подацима о
 површинама и производњи), не старији од 30 дана од дана подношења пријаве;
4. доказ o регулисаној накнади за одводњавање/наводњавање (потврда надлежног органа)
 закључно са 31.12.2021. годином, за подносиоца;

5. доказ о измиреним доспелим пореским обавезама закључно са 31.12.2021. годином за подносиоца пријаве (издато од стране надлежног органа јединице локалне самоуправе пребивалишта, односно седишта подносиоца пријаве, као и надлежног органа локалне самоуправе где се налази предметна инвестиција, уколико се предметна инвестиција налази на територији друге локалне самоуправе, на територији АПВ);

6. доказ о измиреним доспелим обавезама за закуп пољопривредног земљишта у државној
 својини (потврда надлежног органа, или фотокопија уговора с Министарством пољопривреде,
 шумарства и водопривреде од јединице локалне самоуправе као и доказ o извршеном плаћању).

 7. предрачун или рачун за набавку предметне инвестиције са спецификацијом опреме која садржи основне карактеристике опреме (подаци исказани у обрасцу пријаве морају бити исти као и у предрачуну и/или рачуну);

8. отпремницу за набавку предметне инвестиције;

 9. доказ о извршеном плаћању предметне инвестиције и то потврду о преносу средстава и извод
 оверен од стране банке.

10. оверена фотокопија уговора о закупу објекта у којем се реализује инвестиција која је предмет овог конкурса, с тим што је потребно да је до истека уговора о закупу преостало најмање пет

 година од момента подношења захтева;

11. фотокопија гарантног листа за купљену опрему за коју је то предвиђено важећим прописом;

12. јединствена царинска исправа (уколико је подносилацпријаве директни увозник) ‒ не старија од

01.01.2022. године;

13. фотокопија уговора о кредиту, уколико је предметна инвестиција набављена путем кредита;

14. фотокопија дипломе о стеченом високом образовању – пољопривредни или технолошки факултет;

15. ако је члан задруге- доставити потврду о чланству;

17. извод из Агенције за привредне регистре, с пореским идентификационим бројем;
18. потврда о упису у Виноградарски и Винарски регистар правног лица које подноси пријаву за
 инвестиције у вези с вином;

19. потврда о упису у Регистар произвођача јаких алкохолних пића у складу са законом који се уређују јака алкохолна пића;

20. потврда Агенције за привредне регистре о томе да над правним лицем није покренут поступак
 стечаја и/или ликвидације;

21. потврда Агенције за привредне регистре о томе да је правно лице разврстано у
 микро или мало правно лице, у складу са Законом о рачуноводству („Службени гласник РС“, број
 73/2019).

22. за земљорадничке задруге потврду овлашћеног Ревизијског савеза да земљорадничка задруга послује у складу са Законом о задругама („Службени гласник РС“, број 112/2015), при чему се потврда издаје на основу коначног извештаја о обављеној задружног ревизији, не старијем од две године, у складу са Законом;

Подносилац пријаве треба да се изјасни на обрасцу који је саставни део пријаве о томе да ли ће документацију наведену под тачкама 3,4 и 5 прибавити сам или ће Покрајински секретаријат по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави
документа преведена на српски језик. Документацију мора превести овлашћени судски тумач. Уколико је рачун/предрачун исказан у страној валути, неопходно је у обрасцу пријаве унети вредност опреме у
динарској противвредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

**Поступање са непотпуним пријавама**

Члан 7.

За подносиоце непотпуних пријава, Покрајински секретаријат по службеној дужности од надлежних органа прибавља податке о чињеницама о којима се води службена евиденција ускладу са законом који уређује општи управни поступак, а за осталу документацију ће бити позвани да допуне у року од осам (8) дана од дана пријема позива.

Уколико подносиоци непотпуних пријава у року из претходног става не допуне документацију пријава ће бити одбачена као непотпуна.

Пријаве које су допуњене сматраће се уредним од момента подношења документације која је тражена позивом из става 1. овог члана.

Комисија ће одбацити:

* Неблаговремене пријаве,
* Недозвољене пријаве,
* пријаве поднете од стране неовлашћеног лица.

**Одлучивање о додели бесповратних средстава**

Члан 8.

Комисија за разматрање пријава (у даљем тексту: Комисија), коју је именовао покрајински секретар, разматра поднете пријаве и доноси записник с предлогом одлуке о додели средстава.

Комисија утврђује листу подносилаца пријава који испуњавају услове на основу достављене документације, у складу с Конкурсом и Правилником. У складу с критеријумима, који су дефинисани Правилником, формира се бодовна листа на основу које се додељују бесповратна средства до утрошка средстава опредељених Конкурсом.

Покрајински секретаријат задржава право да од подносиоца пријаве затражи додатну документацију, као и да од пољопривредне инспекције Министарства пољопривреде, шумарстваи водопривреде тражи да изврши контролу реализације предмета уговора, посебно у случају рачуна и предрачуна које су издали добављачи опреме који нису у систему ПДВ-а и рачуна који сузнатно изнад тржишне вредности.

Комисија заседа када процени да су се стекли услови за доношење Записника са предлогом Одлуке о додели средстава у ком ће навести укупан број поднетих пријава са приказом тражених средстава, прихватљиве пријаве са приказом бодова и износа, неприхватљиве пријаве разврстане по разлозима неприхватљивости.

Предлогом одлуке о додели средстава утврђени су појединачни износи средстава поподносиоцу пријаве ком су одобрена средства и начин бодовања, а подносиоцима пријава којима средства нису одобрена наводе се разлози одбијања/одбацивања.

Одлуку о додели средстава доноси покрајински секретар на основу Записника са предлогом Одлуке Комисије.

Одлука се објављује на званичној интернет страни Покрајинског секретаријата:

www.psp.vojvodina.gov.rs.

**Критеријуми за доделу бесповратних средстава**

Члан 9.

Комисија даје предлог за доделу бесповратних средстава на основу поднете документације и критеријума:

1. Године подносиоца захтева,

2. Подручје на коме се налази пољопривредно газдинство, подносиоца захтева,

3. Пол подносиоца захтева

4. Радна активност

5. Власништво поседа - пољопривредно земљиште и објекти у употреби

6. Датум прве регистрације РПГ

7. Пребивалиште подносиоца захтева

8. Задруга или чланство у задрузи

9. Степен стручне спреме подносиоца захтева

10. Досадашње коришћење средстава Покрајинског секретаријата за пољопривреду, водопривреду и шумарство

11. Оцена одрживости инвестиције

12.Поднета документација комплетна,

13.Број чланова газдинства

14.Подносилац пријаве у претходних 5 година одустао од потписивања уговора

15. Подносилац пријаве у претходних 5 година одустао од инвестиције након потписивања уговора

16. Степен развијености општине

У складу с критеријумима, који су дефинисани Програмом подршке за спровођење пољопривредне политике за развој села и политике руралног развоја за територију Аутономне покрајине Војводине у 2022. години, формира се бодовна листа на основу које се додељују бесповратна средства. Пријаве на Конкурс које остваре мање од 40% од укупног броја бодова не улазе у даље разматрање Комисије.

**Поступање с пријавама које су одбачене/ одбијене или делимично одбачене**

Члан 10.

На основу одлуке коју је донео Покрајински секретар, Комисија сачињава, а Покрајински секретар доноси решење са образложењем и поуком о правном средству за подносиоце пријава којима су пријаве одбијене/одбачене или нису у потпуности прихваћене.

**Право жалбе**

Члан 11.

Право жалбе има и сваки незадовољни подносилац пријаве.

Жалба се улаже покрајинском секретару у року од 15 дана од дана достављања појединачног решења, односно најкасније у року од 30 дана од објављивања Одлуке на званичној интернет страници покрајинског секретаријата за лица за које лична достава није успела.

Покрајински секретар може да одбаци жалбу као неблаговремену, недозвољену, поднету од стране неовлашћеног лица, да је усвоји у потпуности или делимично или да одбије жалбу као неосновану.

О жалби се одлучује Решењем.

**Одлука**

Члан 12.

Одлуку доноси Покрајински секретар на основу предлога Комисије.

На основу донетих решења по основу евентуалних жалби, одустанака од пријава или раскида закључених уговора, Покрајински секретар доноси Олдуку о измени Одлуке из става 1. овог члана и иста се објављује на званичној интернет страни Покрајинског секретаријата.

**Уговор о додели средстава**

Члан 13.

Након доношења одлуке о додели бесповратних средстава покрајински секретар у име Покрајинског секретаријата закључује уговор о додели средстава с корисником, којим се регулишу права и обавезе уговорних страна.

Корисник средстава је у обавези да - приликом потписивања уговора са Покрајинским секретаријатом о коришћењу средстава - достави меницу са меничном изјавом, а за правно лице - регистровану меницу са меничном изјавом, као средство обезбеђења да опрема неће бити отуђена у року од пет (5) година, осим за опрему чији је век експлоатације краћи од годину дана.

**Исплата бесповратних средстава**

Члан 14.

Бесповратна средства исплаћују се након реализације инвестиције,односно након што корисник бесповратних средстава уради монтажу опреме и достави покрајинском секретаријату следећу документацију:

* Захтев за исплату и извештај о наменском утрошку средстава;
* оригинал рачун за набавку предметне инвестиције. Спецификација опреме треба да садржи основне карактеристике и опреме (подаци исказани у обрасцу пријаве морају бити исти као у рачуну);
* отпремница за набавку предметне инвестиције за коју је у складу, са посебним прописима, утврђена обавеза издавања отпремнице;
* доказ о извршеном плаћању предметне инвестиције и то извод оверен од стране банке;
* фотокопија уговора о кредиту, уколико је предметна инвестиција набављена путем кредита;
* фотокопија гарантног листа за опрему за коју је то предвиђено важећим прописима;
* јединствену царинску исправу (уколико је подносилац пријаве директни увозник) - не старија од 01.01. 2022. године;

Покрајински секретаријат путем надлежног сектора, налаже Пољопривредној стручној и саветодавној
служби АП Војводине да уради ЗАВРШНУ контролу на терену, достављањем извештаја и записника покрајинском секретаријату. Пре изласка на терен Пољопривредне стручне и саветодавне службе АП Војводине корисник бесповратних средстава **ЈЕ У ОБАВЕЗИ да по завршетку инвестиције видљиво означи опрему** (самолепљивом налепницом – модел налепнице се налази у Прилогу конкурсне документације) да је опрема суфинансирана средствима покрајинског секретаријата за пољопривреду, водопривредуи шумарство.

Бесповратна средства ће се исплаћивати у складу с приливом средстава у буџет АП Војводине.

**Обавезе корисника бесповратних средстава**

Члан 15.

Корисник бесповратних средстава по конкурсу дужан је да:

1.покретну ствар, односно непокретност која је предмет инвестиције за коју је остварио
подстицаје, користи у складу с предвиђеном наменом;

2.покретну ствар, односно непокретност која је предмет инвестиције за коју је остварио
подстицаје, не отуђи и/или не даје другом лицу на употребу најмање пет година од дана исплате
подстицаја;

3.сву документацију у вези са инвестицијом чува најмање пет година од дана исплате подстицаја.

Корисник средстава по Конкурсу за ког се утврди да није поступао у складу са одредбама Конкурса и уговора, корисник који је покрајинском секретаријату онемогућио да обави контролу односно, корисник који је достављао нетачне податке, дужан је да врати примљени износ бесповратних средстава с припадајућом законском затезном каматом која се обрачунава од дана исплате бесповратних средстава до дана враћања средстава.

**Праћење извршавања уговора**

Члан 16.

Административну контролу, односно испуњеност обавеза из уговора прати и контролише ресорни
сектор Покрајинског секретаријата.

Провера стања на терену обавља се и у току пет (5) година након преноса средстава, осим за опрему
чији је век експлоатације краћи од годину дана а прати је овлашћени сектор Покрајинског секретаријата, путем извештаја и записника Пољопривредне стручне и саветодавне служби АП Војводине са терена.

**Завршне одредбе**

Члан 17.

Правилник ступа на снагу даном објављивања у „Службеном листу АП Војводине“

У Новом Саду,

Посл. број: 104-401-196/2022-01

Дана: 17.01.2022.године

**ПОКРАЈИНСКИ СЕКРЕТАР**

**Чедомир Божић**